CELEX: 62009CA0084
Language: et
Date: 2010-11-18 00:00:00
Title: Kohtuasi C-84/09: Euroopa Kohtu (teine koda) 18. novembri 2010 . aasta otsus (Regeringsrätteni (Rootsi) eelotsusetaotlus) — X versus Skatteverket (Käibemaks — Direktiiv 2006/112/EÜ — Artikkel 2, artikli 20 esimene lõik ja artikli 138 lõige 1 — Uue purjeka ühendusesisene soetamine — Ostetud kauba kohene kasutamine soetamise koha liikmesriigis või mõnes muus liikmesriigis enne selle vedu lõplikku sihtkohta — Tähtaeg, mille jooksul algab kauba vedu sihtkohta — Veo maksimaalne kestus — Hetk, mil maksustamise otstarbel hinnatakse, kas veovahend on uus)

15.1.2011   
            
            
               ET
            
            
               Euroopa Liidu Teataja
            
            
               C 13/5
            
         Euroopa Kohtu (teine koda) 18. novembri 2010. aasta otsus (Regeringsrätteni (Rootsi) eelotsusetaotlus) — X versus Skatteverket
   (Kohtuasi C-84/09) (1)
   
   (Käibemaks - Direktiiv 2006/112/EÜ - Artikkel 2, artikli 20 esimene lõik ja artikli 138 lõige 1 - Uue purjeka ühendusesisene soetamine - Ostetud kauba kohene kasutamine soetamise koha liikmesriigis või mõnes muus liikmesriigis enne selle vedu lõplikku sihtkohta - Tähtaeg, mille jooksul algab kauba vedu sihtkohta - Veo maksimaalne kestus - Hetk, mil maksustamise otstarbel hinnatakse, kas veovahend on uus)
   2011/C 13/08
   Kohtumenetluse keel: rootsi
   
      Eelotsusetaotluse esitanud kohus
   
   Regeringsrätten
   
      Põhikohtuasja pooled
   
   
      Kaebuse esitaja: X
   
      Vastustaja: Skatteverket
   
      Ese
   
   Eelotsusetaotlus — Regeringsrätten — Nõukogu 28. novembri 2006. aasta direktiivi 2006/112/EÜ, mis käsitleb ühist käibemaksusüsteemi (ELT L 347, lk 1), artiklite 2, 20 ja 138 tõlgendamine — Uue purjeka ost liikmesriigis A eraisiku poolt, kelle elukoht on liikmesriigis B, kavatsusega võtta see liikmesriigis A või teistes liikmesriikides kohe isiklikuks tarbeks kasutusele teatud ajavahemikul enne purjeka viimist lõplikku sihtkohta liikmesriigis B — Tähtaeg, mille jooksul algab kauba vedu sihtkohta — Veo maksimaalne kestus — Hetk, mil maksustamise otstarbel hinnatakse, kas veovahend on uus
   
      Resolutsioon
   
   
               1.
            
            
               Nõukogu 28. novembri 2006. aasta direktiivi 2006/112/EÜ, mis käsitleb ühist käibemaksusüsteemi, artikli 20 esimest lõiku ja artikli 138 lõiget 1 tuleb tõlgendada nii, et tehingu kvalifitseerimine ühendusesiseseks tarneks või soetamiseks ei saa sõltuda mingi tähtaja järgimisest, mille jooksul kauba vedu tarnimiskoha liikmesriigist sihtkohaliikmesriiki peab algama või lõppema. Erijuhul, kui on tegu uue veovahendi soetamisega selle direktiivi artikli 2 lõike 1 punkti b alapunkti ii tähenduses, tuleb see, kas on tegu ühendusesisese tehinguga, kindlaks teha, hinnates kogumis kõiki tähtsust omavaid objektiivseid asjaolusid ja soetaja kavatsusi, kui neid kinnitavad objektiivsed asjaolud, mille alusel saab tuvastada liikmesriigi, kus toimub kauba kavandatav lõpptarbimine.
            
         
               2.
            
            
               Seda, kas ühendusesiseselt soetatud veovahend on uus direktiivi 2006/112 artikli 2 lõike 2 punkti b tähenduses, hinnatakse hetkel, mil müüja tarnib kauba soetajale.
            
         
      (1)  ELT C 90, 18.4.2009.